Խումբը Չինաստանում

**«Խումբը Չինաստանում»** (), ամերիկյան «Սաութ Փարք» մուլտսերիալի քսաներեքերորդ եթերաշրջանի երկրորդ սերիան։ Էպիզոդի պրեմիերան տեղի է ունեցել Comedy Central-ով Միացյալ Նահանգներում 2019 թվականի հոկտեմբերի 2-ին։ Ստենը և նրա խումբը նկարահանում են կենսագրական ֆիլմ, իսկ Ռենդին փորձում է կարգավորել մարիխուանայի վաճառքը Չինաստանում։ Այս դրվագը ծաղրում է Չինաստանում լրատվամիջոցների գրաքննությունը և այն, թե ինչպես է ամերիկյան զվարճանքի արդյունաբերությունը փորձում ենթարկվել դրան։

Սերիայի անգլերեն վերնագիրը համահունչ է «Արգելված է Չինաստանում» արտահայտությանը «Barned in China»։ Սերիայում ժամանակակից Չինաստանի կյանքի քննադատական ​​​​ներկայացման արդյունքում Չինաստանի կառավարությունը ամբողջությամբ արգելեց սերիալը, ինչն էլ իր հերթին քննադատության արժանացավ շոուի ստեղծողների կողմից։

## Սյուժե
Սթեն Մարշը երգ է գրում իր նոր դեթ մետալ խմբի՝ «Կարմրագույն լուսաբաց» (Crimson Dawn)-ի համար*,* որի կազմում են նաև Բաթերսը, Քեննին և Ջիմմին։ Նրա հայրը՝ Ռենդին, ընտանեկան ժողով է հրավիրում, որտեղ հայտարարում է, որ պլանավորում է վաճառել Tegridy Farms-ի արտադրանքը Չինաստանում, և ինքը պետք է թռչի այնտեղ դրա համար։ Ինքնաթիռում Ռենդին տեսնում է, որ շատ ուրիշներ, այդ թվում՝ ԲԱԱ խաղացողներ և Դիսնեյ- ին պատկանող ֆրանշիզների կերպարներ, նույնպես պլանավորում են ինչ-որ բան վաճառել Չինաստանում։ Չինաստան ժամանելուն պես նրան ձերբակալում են, երբ օդանավակայանում ոստիկանությունը գտնում է նրա ճամպրուկը լի մարիխուանայով։ Ռենդիին տանում են բանտ, որտեղ նա ականատես է լինում ամփոփիչ մահապատժի և ենթարկվում է վերադաստիարակության՝ աշխատանքի, խոշտանգումների և Կոմունիստական ​​կուսակցությանը հավատարմության երդումների միջոցով։ Այնտեղ Ռենդին հանդիպում է Վինի Թուխին և Դնչիկ, որոնք արգելվել էին Չինաստանում Սի Ծինփինին Վինի Թուխի հետ համեմատող հայտնի մեմի հայտնվելուց հետո։ Երբ Ռենդին դատարանի առաջ է կանգնում, նա քննադատում է Չինաստանի կառավարությանը բանտարկյալների նկատմամբ վերաբերմունքի համար՝ մեղադրելով կառավարությանը «պարկեշտության» բացակայության մեջ։ Միկի Մաուսը իմանում է այս քննադատության մասին և հանդիմանում Ռենդիին, քանի որ նման դեպքերը կարող են հանգեցնել չինական շուկայի կորստի, սակայն Ռենդին հակադարձում է, որ բիզնեսը չպետք է վարվի սպառնալիքի հիման վրա և նրան առաջարկում է մարիխուանա Չինաստան արտահանելու իր գաղափարը։ Այնուհետև Միկին և Ռենդին այդ գաղափարը ներկայացնում են չինացի պաշտոնյաներին, բայց նրանք հրաժարվում են, և Միկին կարծում է, որ դա Վինի Թուխի պատճառով է։ Ռենդին Վինի Թուխին գայթակղում է դեպի մի անմարդաբնակ նրբանցք՝ մեղրով լի կճուճով։ Երբ Վինին մոտենում է կճուճին, Ռենդին հարձակվում է նրա վրա և սպանում նրան։ Դրանից հետո Ռենդին վերադառնում է տուն։

Մինչդեռ, «Կարմրագույն լուսաբաց»-ի փորձի ժամանակ, պրոդյուսերը մոտենում է տղաներին և առաջարկում նկարահանել խմբի մասին կենսագրական ֆիլմ, քանի որ ալբոմներն ու շրջագայությունները այլևս շահութաբեր չեն։ Ֆիլմի սցենարի քննարկման ժամանակ պարզվում է, որ դրա որոշ մասեր պետք է խմբագրվեն, որպեսզի չինացի գրաքննիչը ընդունի ֆիլմը։ «Կարմրագույն լուսաբաց»-ի նկարահանումների ժամանակ գրաքննությունը խստացվում է, որպեսզի չինացի պաշտոնյաները հաստատեն դրա բովանդակությունը։ Պրոդյուսերը խնդրում է Ստենին վերաշարադրել սցենարը «նոր էջից», բայց գործնականում դա նշանակում է, որ չինացի գրաքննիչը բառացիորեն կանգնած է նրա ետևում, մինչ նա գրում է նոր տարբերակը և ուղղում գրեթե յուրաքանչյուր նախադասություն։ Իր խմբի անդամներ Քենիի, Բաթերսի և Ջիմմիի հետ միասին նա հասկանում է, որ չինացի գրաքննիչը կընդունի միայն ինչ-որ «քաղցր» բան։ Այս պահին Քայլը և Քարթմանը վերադառնում են նախորդ սերիայում ուղարկված կալանավայրից, և Ստենի հետ միասին որոշում են վերստեղծել իրենց «Ֆինգերտախ» (Fingerbang) խումբը, նոր կենսագրական ֆիլմի համար։ Սակայն Ստենը որոշում է, որ չինացի գրաքննիչների հետ փոխզիջման գնալը սխալ է։

«Պարկեշտության ֆերմա» ընկերության արտադրանքը օրինական է դառնում Չինաստանում։ Երբ բեռնատարը Մարշների տան դիմաց բեռնաթափում է փողի կույտը, Սթենը ընտանեկան ընթրիքի ժամանակ Ռենդիին հարցնում է, թե ինչու է նա մեղրով և արյունով ծածկված։ Ռենդին խոստովանում է, որ ինքն է սպանել Վինի Թուխին, և Սթենը հանգիստ վեր է կենում սեղանից և գնում հոր մասին մեկ այլ երգ գրելու։

## Արձագանքներ
«The Hollywood Reporter»-ի Ռայան Փարքերը նշել է, որ այս դրվագում քննադատության հիմնական թիրախը Disney+-ն էր՝ չինական գրաքննիչների ցանկությունները կատարելու ջանքերի համար:

«The A.V. Club»-ի Ջոն Հյուգարը դրվագը գնահատել է «B»՝ անվանելով այն «ուժեղ»։ Նա համեմատել է Փարքերի և Սթոունի որոշումը՝ քննադատելու Չինաստանի կառավարության դերը ամերիկյան զվարճանքի արդյունաբերության մեջ, անցյալի այն դեպքերի հետ, երբ նրանք նմանատիպ համարձակություն են ցուցաբերել թիրախի ընտրության հարցում, օրինակ՝ երբ նրանք մեկնաբանել են Մուհամմադ մարգարեի լրատվամիջոցներում պատկերումները նախորդ դրվագներում։ Հյուգարը կարծում էր, որ Ռենդիի ձերբակալությունը՝ Չինաստանում մարիխուանայի օրենքների մասին չիմանալու պատճառով, դրվագի ամենազավեշտալի պահերից մեկն էր։ Նա նաև գովաբանել է այն պահը, երբ «Crimson Dawn»-ը հանկարծ սկսեց նվագել կոշտ դեթ մետալ, և Միկի Մաուսի օգտագործումը՝ լարված տեսարանները մեղմելու և պատմության ավարտի կարևոր մասը կազմելու համար։

Ֆորբս-ի Դանի Դի Պլասիդոն նշել է, որ դրվագը «զվարճալի և տխուր կերպով խորաթափանց» էր՝ Ստենի որոշման և Ռենդիի՝ շահույթը սկզբունքից վեր դասելու որոշման միջև եղած հակադրության պատճառով:

«Den of Geek»-ի Ջո Մատարը պակաս առատաձեռն էր՝ սերիային տալով 5-ից 2 աստղ։ Նա կարծում էր, որ Ստենի և Ռենդիի սյուժետային գծերը սերիայի ավելի լայն էթիկական խնդիրների հետ կապելու որոշումը լավ որոշում էր, բայց այն փչացավ «անփույթ սյուժետային մոտեցման և իր լրջությունը կորցրած հումորի» պատճառով:

«Սալոն»-ի  Ռոզսան կարծում էր, որ դրվագը պարունակում էր ամերիկյան զվարճանքի արդյունաբերության կողմից Չինաստանի կառավարությանը հաճոյանալու համար զիջումների գնալու խիստ քննադատություն, և դուր էր գալիս դրա պատկերազարդման ձևը։

ԱՄՆ Ռազմաօդային ուժերի ակադեմիայի պրոֆեսոր Ջահարա Մատիշեկը «Ժամանակակից պատերազմի ինստիտուտի» համար հոդվածում գովաբանել է այս դրվագը՝ նկարագրելով «Սաութ Փարք»-ի կարևորությունը Չինաստանի դեմ տեղեկատվական և քաղաքական պատերազմում ամերիկյան դիրքորոշումը սահմանելու գործում: Մատիշեկը պնդում է, որ Չինաստանում արգելված այս դրվագը «ոչ միայն բացահայտում է արժեքների բախում, այլև ծառայում է որպես ամերիկյան շահերի և մեղմ ուժի առաջխաղացման միջոց այն դարաշրջանում, երբ Չինաստանը ավելի ու ավելի է ձգտում իր տարածաշրջանում և աշխարհում պարտադրել ավտորիտար տեսլական»։ 

CBR.com-ի Ռենալդո Մատադինը նշել է, որ չնայած սերիալում նախկինում էլ են նկարահանվել խմբեր, սա առաջին դեպքն է, երբ խումբը ստեղծվել է ոչ թե որևէ երաժշտական ​​ժանր պարոդիայի, այլ որևէ երկիր, այս դեպքում՝ Չինաստանին քննադատելու համար:

411mania.com կայքի Ջերեմի Լամբերտը սերիային տվել է 10-ից 7.5 միավոր՝ այն անվանելով «լավ»։ Նա կարծում էր, որ եթե սերիան լավ սկսվեր, այն կլիներ սերիալի լավագույններից մեկը, բայց սկիզբը դանդաղ էր, իսկ ավարտը՝ լավ։

## Չինաստանի իշխանությունների արձագանքը
Չինական կառավարության քաղաքականության քննադատության պատճառով դրվագում South Park-ը ամբողջությամբ արգելվեց Չինաստանում՝ արգելքը տարածվելով հոսքային հեռարձակման ծառայությունների և սոցիալական ցանցերի վրա։ 

Չինաստանում «Սաութ Փարք»-ի արգելքին ի պատասխան՝ Մեթյու Սթոունը և Թրեյ Փարքերը պաշտպանեցին իրենց դիրքորոշումը՝ հրապարակելով հեգնական «ներողություն». «Ինչպես ԲԱԱ-ն, մենք նույնպես ողջունում ենք չինացի գրաքննիչներին մեր տներում և սրտերում։ Մենք նույնպես ավելի շատ ենք սիրում փողը, քան ազատությունն ու ժողովրդավարությունը։ Սին ոչնչով նման չէ Վինի Թուխին։ Մի բաց թողեք մեր 300-րդ սերիան այս չորեքշաբթի՝ ժամը 10-ին։ Կեցցե Չինաստանի մեծ կոմունիստական ​​կուսակցությունը։ Թող սորգոյի բերքը առատ լինի այս աշնանը։ Մենք հիմա լավ ենք, իսկ Չինաստանը»՝ հղում անելով Բասկետբոլի ազգային ասոցիացիայի շուրջ այդ ժամանակ ընթացող վեճին և Դերիլ Մորիի  2019 թվականի Հոնկոնգի բողոքի ակցիաներ վերաբերյալ։ 2019 թվականի հոկտեմբերի 8-ի գիշերը՝ նշան չինական իշխանությունների որոշման դեմ բողոքի։

## Ծանոթագրություններ

## Արտաքին հղումներ
* Пресс-релиз эпизода на сайте South Park Studios
* Эпизод на сайте South Park Studios

Կատեգորիա:Վինի Թուխ